Document ID: /roh_data/filtered/fineweb-2-filterrobots_roh.jsonl.gz/48948

La radunanza communala d’Alvra ha approvà mesemna saira la lescha per drenar las aclas da Brinzauls. La finamira saja d’allontanar l’aua sur la bova da Brinzauls. Quai ha communitgà la vischnanca. Il sistem da drenascha d’aua è vegnì construì il 1906 e 1907 e sanà ils onns 1976 e 1978.
En pli ha il suveran d’Alvra approvà in credit brut dad 1,1 milliuns francs per sanar l’Alp Ozur sur Casti per garantir il manaschi d’elavurar latg durant ils proxims onns. Igl è la suletta alp sin territori da la vischnanca Alvra per vatgas da latg cun elavuraziun da latg.
Or da l'archiv: